Columbia University

mini

De privat Columbia University (offiziell Columbia University in the City of New York) tellt to de öldsten renommeertesten Universitäten vun de USA. De Universität is sogor öller as de USA sülvst. Se liggt in den Stadtdeel Morningside Heights vun den New Yorker Bezirk Manhattan. Se is Liddmaat vun de Ivy League un de Association of American Universities, en siet 1900 bestahn Verbund vun führen forschungsintensiver nordamerikaansch Universitäten. Columbia snitt regelmatig in Hoochschoolrankings ünner de teihn best Hoochschoolen vun den Welt af. To Tiet (Harvst 2014) sünd rund 30.000 Studenten inschreeven.http://www.columbia.edu/cu/opir/abstract/enrollment_fte_school_all.htm

Dat Motto vun de Universität is in lumine tuo videbimus lumen; so völ as: In dien Lucht söllt wie Lucht sehn.

 Geschichte 
De Columbia University wurr an‘ 31. Oktober 1754 as King's College ünner königlichen Erlass vun König Georg II. grünnd. Se is de öldste Hoochschool in den Staat New York un de fievtöldste in den USA. Columbia gellt as en vun de ansehnsten Universitäten vun de Welt. 

In‘ Juli 1754 funn de eerste Vörlesung dör Samuel Johnson (1696–1772) in Huus statt, dat mit de Trinity Church verbunnen weer. Hüüd befind sück dor de ünnere Broadway in Manhattan. De Vörlesung wurr för acht Studenten hollen. 1767 kreeg dat King's College de Erloovnis, as eerste amerikaansch medizinische Hoochschool den Doktertitel in Medizin to verleehn.

Wiels den Amerikaanschen Unafhängigkeitskrieges wurr de  Lehrbedriev af 1776 för acht Johr ünnerbraaken. 
To de eerst Studenten un Kuratoren vun dat King's College hörrn John Jay, de eerste Chief Justice of the United States, Alexander Hamilton, de eerst Finanzminister vun de USA un Robert R. Livingston, een vun de fiev Lüüd, de de Unafhängigkeitserklärung utklamüüstert hemm.

1784 wurr dat College as Columbia College weer apen maakt. 
1849 truck dat College vun den Park Place, dicht bi de hüdige City Hall, in de 49. Straat un Madison Avenue, wo dat för de nächst 50 Johr bleev. Wiels de letzte Hälft vun dat 19. Johrhunnert nehm dat Columbia College de Tüüg vun en modern Universität an. De Law School wurr 1858 grünnd un de eersten akademischen Vörlesungen in‘ Bargbau, as Vörgänger vun de hüdige Fu Foundation School of Engineering and Applied Science, wurrn 1864 hollen. Dat Barnard College, dat tonächst blots Fruen vörbehollen weer, wurr 1889 an Columbia angleedert. De Medical School wurr 1891 ünner de Schermherrschap vun de Universität stellt, folgt vun dat Teachers College 1893.

De postgradueerten Fakultäten vun de Politikwetenschap, Philosophie un Wetenschapstheorie wurrn in dat Columbia College to en vun de eerst Zentren för postgradueert Wiederbillen. 

1896 wurr dör de Kuratoren de nee Naam vun dat College nah de wievlich natschonalen  Personifizeeren vun de USA, „Columbia“, up „Columbia University“ fastleggt. To glieker Tiet truck de Campus vun de 49. Straat to den 10,5 Hektar grooten Campus in den Morningside Heights (vun de 114. bit to de 120. Straat, Broadway bit Amsterdam Avenue West), wo sück de Universität noch hüüd befinnen deiht. De Campus wurr dör de bekannten Architekten vun de Firma McKim, Mead, and White gestalt.

1902 wurr dör den New Yorker Zeitungsmagnaten Joseph Pulitzer en hooch Summe an de Universität spend, um en Fackberiek för Journalismus intorichten. 1912 wurr de Graduate School of Journalism - de eenzige journalistische Fackberiek vun de Universitäten in de Ivy League – apen maakt. De School verleeht jedes Johr den Pulitzer-Pries un den Dupont Award in‘ Rundfunkjournalismus.

1928 wurr mit den Columbia-Presbyterian Medical Center de tweet Campus vun de Columbia University in den Washington Heights (vun de 165. bit to de 168. Straat, Riverside Drive bit Audubon Avenue) apen maakt.

De Columbia Business School wurr 1916 dortofügt, to’n Deel dör de Initiative vun den dormaligen  Präsidenten vun de Chase Manhattan Bank, Alonzo Barton Hepburn.

De atomare Forschung dör de Fakultätsliddmaaten I. I. Rabi, Enrico Fermi un Polykarp Kusch rück in de 1940er Johren de physikalische Fakultät in den Blickpunkt vun den  Weltapenlichkeit, nahdem de eerste Karnreaktor baut wurrn weer un so dat Manhattan-Projekt anfungen harr.

In dat Fröhjohr 1968 hullen protesteeren Studenten fiev Hüüs een Week lang besett. Se hemm dormit gegen den Bau vun en Sporthall in‘ Morningside Park, de Präsenz vun Offizieren un Regeerensbeamten up den Campus to de Rekruteeren vun Vietnamkämpern un gegen de Universitätsverwalten generell protesteert. De Entwurf för de Sporthall harr völ Studenten un örtliche Aktivisten upreegt, wiel dat Bauwark in den achteren Westdeel en lüttgeren Ingang för de Apenlichkeit kriegen sull. Wiel de meest Lüüd in disse Gegend aber swaart weern, hemm de Plääns an dat verhasste Jim-Crow-System erinnert, d. h., de Rassentrennung in‘ Süden, wo de Swaarten immer achtern in‘ Bus sitten mussen as ok streng trennt Schoolen, Parks, Waterpütten, Restaurants, Hotels un so wieder bruuken mussen. Anordnt dör den dormaligen Universitätspräsidenten Grayson Kirk wurr de Besetten vun dat Universitätsgelände dör de New Yorker Polizei gewaltsam beend. Nahdem de Studenten doruphen de Afslussfier boykotteert harrn, muss Kirk sülvst aber torüchtreeden.

De Steern vun de Columbia University sunk tüschen de 1970er un 1980er Johren. Wiels de 1990er keem de Universität ünner hör Präsident George Rupp weer up en Spitzenpositschoon in de Reeg vun de führen Universitäten vun dat Land torüch. 

De Universität litt stark ünner de Inengung dör dat urbane New York. De Universität plaant to Tiet, in den Loop vun kommen Johrteihnt nah un nah de Gelände nördlich vun den hüdigen Morningside-Heights-Campus un westlich vun den Broadways uptokoopen un dat to’n darten Campus vun de Universität umtobauen, wat allerdings bither eenige Proteste de in de Umgebung levenden Bevölkerung to Folg harr. 2007 hull Mahmud Ahmadinedschad to’n Anlaat vun dat alljährlich World Leaders Forum en umstreeden Reed.NZZ: Ein unwillkommener Gast 27. September 2007

 Organisatorsche Gleedern 
 Allgemeene Studien 
 Postbaccalaureate Premedical Program
 Architektur, Planung un Erhaltung (Graduate School)
 Ingenieurwesen un Anwennd Wetenschapen (The Fu Foundation School of Engineering and Applied Science)
 Internatschonale un Apenlich Angelegenheiten
 Journalismus (Graduate School)
 Künste
 Künste und Wissenschaften (Graduate School)
 Medizin (College of Physicians and Surgeons)
 Öffentliche Gesundheit (Mailman School of Public Health)
 Pleeg 
 Rechtswetenschapen
 Soziale Arbeit (Social Work)
 Wiederbillen
 Wertschapswetenschapen (Graduate School)
 Teenen- un Mundchirurgie
 Columbia College

Wiedere mit de Columbia verbunnen Inrichtungen:
 Barnard College
 Jöödsch theologisches Seminar (Affiliate)
 Lamont-Doherty Earth Observatory
 School of International and Public Affairs (SIPA) mit dat 1948 vun Ernst Jäckh grünnd Middle East Institute
 Teachers College (Affiliate)
 Union Theological Seminary (Affiliate)

 Studenten 
Vun de 24.417 in dat akademischen Johr 2005/2006 inschreeven Studenten weern rund 51 Perzent Fruen un 49 Perzent Mannlüüd.http://www.columbia.edu/cu/opir/abstract/enrollment_gender_2005.html Enrollment Gender 2005

Nah Ethnizität/Herkunft gleedert:http://www.columbia.edu/cu/opir/abstract/enrollment_ethnicity_2005.html Enrollment Ethnicity 2005
 19.480 US-Amerikaner
 12.833 (66 %) Witten
 2.998 (15,4 %) asiaatsch Amerikaner 
 1.310 (6,7 %) Afroamerikaner
 1.288 (6,6 %) Hispanics
 64 (0,3 %) Amerikaansch Oorinwahner
 987 Annern
 4.937 Internatschonale Studenten ut 142 Länner (de meesten ut China, Südkorea, Kanada, Indien un Japan)

 Sport 
De Columbia University hörrt to de so nömmt „Ivy League“, en Sportliga in‘ Nordosten vun de USA, in de mehrere bekannte Eliteuniversitäten (as Harvard, Yale, Princeton) vertreeden sünd. De Sportteams wurrn de Lions nömmt.

 Persönlichkeiten 

 Wunnen Pries 
 Nobelpriesen: 85Kiek Columbia Nobelpriesdräger, 1906-2004.
 MacArthur Foundation Award: 20 
 National Medal of Science: 10 
 National Academy of Sciences: 32 
 American Academy of Arts and Sciences: 107

 List vun bedüüden Afsolventen un Perfessers 
 Max Abramovitz, Architekt
 Mortimer Adler, Philosoph un Schriever
 Madeleine Albright, US-Butenministerin ünner Bill Clinton
 Emre Gönensay, törksch Butenminister un Ökonom
 Hafizullah Amin
 Virginia Apgar, medizinische Fakultät 1933
 Isaac Asimov, Biochemiker
 Paul Auster, Schriever
 David Wadsworth Ball, Schriever
 Jacques Barzun
 Theos Casimir Bernard, Religionsforscher
 Nora Stanton Blatch Barney, Bauingenieurin, Architektin un Suffragette
 James Blish
 Konrad Emil Bloch
 Franz Boas
 Sorrell Booke, Schauspeler
 Ann Brashares, Schrieverin
 Roxanna M. Brown, Kunsthistorikerin un Archäologin
 Klaus vom Bruch
 Louis Eugene Brus, US-amerikaansch Chemiker, Physiker un Nobelpriesdräger
 Warren Buffett, US-amerikaansch Investor
 Royal Huddleston Burpee, US-amerikaansch Psycholoog
 Nicholas Murray Butler, Präsident vun de Universität, US-Präsidentschapskandidat 1920, Freedensnobelpriesdräger 1931
 Mary L. Caldwell, Biochemikerin
 Whittaker Chambers
 Homer Collyer
 Langley Collyer
 Andrew Cordier, Präsident vun de Universität 1968–1970
 Mary Cover Jones (1896–1987), US-amerikaansch Entwicklungspsychologin  
 Sidney Darlington, Physiker un Ingenieur, Utfinner vun de Darlington-Schaltung
 Gray Davis, Rechtswissenschaftliche Fakultät, Gouverneur von Kalifornien
 Melvil Dewey (1851–1931), Bibliothekar
 Theodosius Dobzhansky
 Nikiforos Diamandouros, Europääsch Börgerbeupdragter siet 2003
 Abba Eban, israeelsch Butenminister un UN-Botschopper
 Dwight David Eisenhower, Präsident vun de Universität 1948–1953, 34. US-Präsident 1953–1961
 Walter Farley, US-amerikaansch Schriever
 Enrico Fermi, Karnphysiker
 Val Logsdon Fitch
 Dan Flavin, Künstler
 Crispin Freeman, Synchroonsnacker
 Milton Friedman, Ökonom
 Lou Gehrig, 1922–1925, Baseballspeler
 Nicholas Georgiadis, Maler, Kostüm- un Bühnenbildner Alexander O. Gettler, Biochemiker un Pionier vun de forensischen Toxikologie
 Allen Ginsberg, 1948   
 Ruth Bader Ginsburg, Rechtswetenschapliche Fakultät
 Benjamin Graham, Begrünner vun de fundamentalen Wertpapeeranalyse
 Jake Gyllenhaal
 Maggie Gyllenhaal
 Richard S. Hamilton, Mathematiker
 Roald Hoffmann
 Herman Hollerith
 Charles Evans Hughes, Gouverneur vun New York, US-Butenminister
 Jim Jarmusch
 Arthur Jensen, Psycholoog
 Ernst Jäckh, düütsch-amerikaansch Publizist, 1940 Perfesser för Politikwetenschap, 1948 Grünnen vun dat Middle East Institute
 Dakis Joannou, zyprischer Industrieller, Kunstsammler
 Mary Jobe Akeley, Naturforscherin un Kartografin 
 Radovan Karadžić, Psychiater, Dichter un mootmatlig Kriegsverbreeker
 Jack Kerouac
 Grayson L. Kirk, Präsident vun de Universität 1953–1968
 Binnie Kirshenbaum
 Fritz Klein, Psychiater und Therapeut, Pionier der Bi-Bewegung
 Antonio Knauth, düütsch-amerikaansch Afkaat
 Shulamith Koenig, UN-Minschenrechtspriesdrägerin
 David Konstan, Klassisch Philoloog
 Stephen D. Krasner, amerikaansch Politoloog
 Polykarp Kusch, Physiker un Nobelpriesdräger 
 Irving Langmuir
 Paul Lazarsfeld, öösterrieksch-amerikaansch Sozioloog
 Ursula K. Le Guin, Schrieverin
 Anna Di Lellio, Soziologin
 Juan Linz
 Seth Low
 Li Lu, Rechts-/Wertschapswetenschapliche Fakultät, Führer vun den Protest up den  Tian’anmen-Platz
 Sid Luckman, American-Football-Speler, Ünnernehmer
 Frederick R. Macaulay, Naamsgever vun de Macaulay-Duration
 Dan Maffei, Politiker
 Ernst Gideon Malherbe, Erziehungswissenschaftler und Vice-Chancellor der University of Natal
 Mahmood Mamdani, Anthropologe, Politikwetenschapler
 Martin Manulis, TV-Produzent
 Ines Mandl, Biochemikerin
 Tom DeMarco, Schriever
 Jerrold Nadler, Politiker
 Isamu Noguchi, Bildhauer Charles Norris, Rechtsmediziner un Pionier vun de forensisch Toxikologie
 Barack Obama, Columbia College 1983, 44. US-Präsident
 Katherine Pancol, franzöösch Journalistin un Schrieverin
 Anna Paquin, kanaadsch-niegseeländsch Schauspelerin
 George Pataki, Rechtswetenschapliche Fakultät, Gouverneur vun New York
 Mario van Peebles, Schauspeler un Speelbaas
 Martin Lewis Perl
 Edmund Strother Phelps, Wertschapswetenschapler
 Isidor Isaac Rabi
 Hyman Rickover
 Manuel Rivera-Ortiz, Dokumentarfotograf
 Paul Robeson
 Franklin Delano Roosevelt, Rechtswetenschaple Fakultät 1907
 Theodore Roosevelt, Rechtswetenschapliche Fakultät
 Ben Rosen, Grünner vun Compaq
 Karen Russell, Schrieverin
 Saskia Sassen, Soziologin
 Simon Schama, Kunsthistoriker
 Laura Schlessinger, Radiomoderatorin, Levensberaderin
 Imogen Seger, Soziologin un Journalistin
 Muzaffer Şerif, törksch Sozialpsycholoog
 Shi Jiuyong, Richter a‘ Internatschonalen Gerichtshoff
 John Siegal, US-amerikaansch American-Football-Speler
 Benjamin Spock, Kinnerdokter, medizinische Fakultät 1929
 David Stern, Rechtswetenschapliche Fakultät, NBA-Commissioner
 Fritz Stern, Historiker vun düütsch Herkunft  
 Robert A. M. Stern, Architekt
 John Cox Stevens, Geschäftsmann un Segler
 Julia Stiles, Schauspelerin
 Stephen Strimpell, Jurist, Schauspeellehrer, Schauspeler
 Hunter S. Thompson
 John Kennedy Toole, Schriever
 Lionel Trilling, Literaturkritiker
 Cenk Uygur, Moderator un politisch Aktivist
 Mark Van Doren
 Suzanne Vega
 Walter Wager, US-Schriever
 George Wald
 Duncan Watts, Sozioloog
 Mary Jo White, Vorsitterin vun de United States Securities and Exchange Commission
 Ernst Florian Winter, Politikwetenschapler, Historiker, Diplomat
 Herman Wouk, Schriever
 Donald Yamamoto, Diplomat
 Lotfi Zadeh, Informatiker

 Literatur 
 Robert A. McCaughey: Stand, Columbia. A History of Columbia University in the City of New York, 1754–2004. Columbia University Press, New York u. a. 2003, ISBN 0-231-13008-2.
 Wm. Theodore de Bary (Hrsg.): Living Legacies at Columbia. Columbia University Press, New York u. a. 2006, ISBN 0-231-13884-9.

 Weblenken 

 Offizielle Website
 Columbia through Time (Deel vun de Siet to de 250-Johresfier)
 Columbia Spectator (unafhängige Studenten-Zeitung)
 Columbia Magazine (Alumni-Tietschrift)

 Enkeld Nahwiesen 

Kategorie:USA
Kategorie:Universität